[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 23.3.2007

COM(2007) 152 τελικό

2004/0154 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με τις διατάξεις του άρθρου 251 παράγραφος 2 δεύτερο εδάφιο της συνθήκης ΕΚ σχετικά με την

κοινή θέση του Συμβουλίου ενόψει της έκδοσης κανονισμού του Ευρωπαϊκού Κοινοβουλίου και του Συμβουλίου για τον καθορισμό γενικών κανόνων για την χορήγηση κοινοτικής οικονομικής συνδρομής στο πεδίο των διευρωπαϊκών δικτύων μεταφορών και ενέργειας

2004/0154 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με τις διατάξεις του άρθρου 251 παράγραφος 2 δεύτερο εδάφιο της συνθήκης ΕΚ σχετικά με την

κοινή θέση του Συμβουλίου ενόψει της έκδοσης κανονισμού του Ευρωπαϊκού Κοινοβουλίου και του Συμβουλίου για τον καθορισμό γενικών κανόνων για την χορήγηση κοινοτικής οικονομικής συνδρομής στο πεδίο των διευρωπαϊκών δικτύων μεταφορών και ενέργειας

1. ΙΣΤΟΡΙΚΟ

Ημερομηνία διαβίβασης της πρότασης της Επιτροπής στο ΕΚ και το Συμβούλιο (COM(2004) 475 –2004/0154(COD)) | 14.7.2004 |

Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής: | 10.3.2005 |

Ημερομηνία γνωμοδότησης του Ευρωπαϊκού Κοινοβουλίου, σε πρώτη ανάγνωση: | 26.10.2005 |

Ημερομηνία διαβίβασης της τροποποιημένης πρότασης της Επιτροπής στο ΕΚ και το Συμβούλιο (COM(2006) 245 – 2004/0154 (COD)): | 24.5.2006 |

Ημερομηνία έγκρισης της κοινής θέσης: | 22.3.2007 |

2. ΣΤΟΧΟΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ

Στις 14 Ιουλίου 2004 η Επιτροπή ενέκρινε πρόταση κανονισμού του Ευρωπαϊκού Κοινοβουλίου και του Συμβουλίου, οποίος καθορίζει γενικούς κανόνες για την χορήγηση κοινοτικής οικονομικής συνδρομής στο πεδίο των διευρωπαϊκών δικτύων μεταφορών και ενέργειας. Πρόκειται για πρόταση που αποβλέπει στη διαδοχή του κανονισμού (ΕΚ) αριθ. 2236/95 του Συμβουλίου.

Ο στόχος του κανονισμού είναι να καθοριστούν οι όροι, τα μέσα και οι διαδικασίες χορήγησης κοινοτικής ενίσχυσης σε έργα κοινού ενδιαφέροντος στο πεδίο των δικτύων διευρωπαϊκών μεταφορών και ενέργειας με βάση τις διατάξεις του άρθρου 155 παράγραφος 1 της Συνθήκης.

Η αρχική πρόταση της Επιτροπής τροποποιήθηκε στις 24 Μαΐου 2006, κυρίως με σκοπό να ληφθεί υπόψη η διοργανική συμφωνία του Απριλίου του 2006 για το χρηματοδοτικό κοινοτικό πλαίσιο κατά το χρονικό διάστημα 2007-2013.

Οι δημοσιονομικοί πόροι που καθορίζονται στην αρχική πρόταση της Επιτροπής υπερβαίνουν σημαντικά τα ποσά που καθορίστηκαν στο χρηματοδοτικό πλαίσιο 2007-2013 για ΔΔ τόσο στο πεδίο των μεταφορών όσο και της ενέργειας. Κατά συνέπεια, η αναθεώρηση της αρχικής πρότασης “κανονισμού για τα ΔΔ” απορρέει από την ανάγκη προσαρμογής του κανονισμού στους δημοσιονομικούς πόρους που επιβεβαιώθηκαν τον Απρίλιο του 2006.

Οι πόροι που καθορίστηκαν στο χρηματοδοτικό πλαίσιο αντιπροσωπεύουν μόνο το 40% του ποσού που προτάθηκε αρχικά για τις μεταφορές και το 45% του ποσού που προτάθηκε για την ενέργεια. Αυτό καθιστά επίσης αναγκαία την προσαρμογή των διαδικασιών για την χορήγηση ενίσχυσης (ειδικότερα τις διαδικασίες για την επιλογή έργων και τα ποσοστά ενίσχυσης).

Επιπροσθέτως, μέρος των τροπολογιών που προτάθηκαν από το Ευρωπαϊκό Κοινοβούλιο σε πρώτη ανάγνωση λήφθηκαν υπόψη στην αναθεωρημένη πρόταση. Τελικώς, στην πρόταση περιλήφθηκαν διάφορες βελτιώσεις διατύπωσης.

3. ΠΑΡΑΤΗΡΗΣΕΙΣ ΕΠΙ ΤΗΣ ΚΟΙΝΗΣ ΘΕΣΗΣ

Το Συμβούλιο καθόρισε την κοινή θέση του με ειδική πλειοψηφία στις 22.3.2007. Το εν λόγω κείμενο δεν αντιπροσωπεύει μόνο τη θέση του Συμβουλίου αλλά αντικατοπτρίζει το συμβιβασμό που συμφωνήθηκε από τα τρία όργανα μετά τις τριμερείς διαπραγματεύσεις που έλαβαν χώρα από τον Σεπτέμβριο μέχρι τον Νοέμβριο του 2006. Ο Πρόεδρος της Επιτροπής Προϋπολογισμού του Ευρωπαϊκού Κοινοβουλίου και ο εισηγητής για την εν λόγω πρόταση ενημέρωσαν με επιστολή τους την Προεδρία του Συμβουλίου ότι εάν το κείμενο συμβιβασμού εγκριθεί από το Συμβούλιο ως έχει θα συστήσουν στην Επιτροπή Προϋπολογισμού και στην ολομέλεια να εγκρίνουν την κοινή θέση χωρίς τροπολογίες στη δεύτερη ανάγνωση στο Κοινοβούλιο.

Η κοινή θέση εισάγει διάφορες αλλαγές στην πρόταση της Επιτροπής. Κατωτέρω αναφέρονται οι κυριότερες:

- Το άρθρο 2, το άρθρο 6 και το παράρτημα εισάγουν δύο νέες μορφές χορηγούμενης κοινοτικής ενίσχυσης για έργα σύμπραξης δημόσιου και ιδιωτικού τομέα στις μεταφορές. Εκπονήθηκαν σε στενή συνεργασία της Επιτροπής και της ΕΤΕπ από τις οποίες και υποστηρίζονται.

- Το άρθρο 5, το οποίο αφορά την επιλογή των έργων, τροποποιήθηκε προκειμένου να καταστούν οι κανόνες αυτοί κατά το δυνατόν συνεπέστεροι προς τις υφιστάμενες κατευθυντήριες γραμμές για τις μεταφορές και την ενέργεια και να ληφθούν υπόψη οι απόψεις που διατυπώθηκαν από το Συμβούλιο και το ΕΚ. Οι τροποποιήσεις αυτές είναι αποδεκτές από την Επιτροπή.

- Το άρθρο 6 διατηρήθηκε σε μεγάλο βαθμό ως έχει και δεν έγιναν δεκτά μόνον τα προταθέντα ποσοστά στήριξης για έργα στην εσωτερική ναυσιπλοΐα προτεραιότητας και ενεργειακά έργα προτεραιότητας. Η Επιτροπή εκφράζει τη λύπη της διότι τα ποσοστά που πρότεινε δεν υποστηρίχθηκαν στο σύνολό τους αλλά δέχεται τον συμβιβασμό.

- Το άρθρο 7 παράγραφος 1, σχετικά με την μη σώρευση κοινοτικής οικονομικής ενίσχυσης διαγράφηκε. Αν και η Επιτροπή θα προτιμούσε να παραμείνει η παράγραφος αυτή, θεωρεί ότι δεν θίγεται η αρχή της μη σώρευσης.

Η Επιτροπή πρότεινε δήλωση για το θέμα αυτό, η οποία επισυνάπτεται στα πρακτικά του Συμβουλίου για τις ΔΜΕ τον Δεκέμβριο (βλ. συνημμένη δήλωση).

- Το άρθρο 8 τροποποιήθηκε ελαφρά ώστε να καταστεί σαφές ότι τα προγράμματα εργασίας εφαρμόζουν μόνο τα κριτήρια που καθορίζονται στις αποφάσεις σχετικά με κατευθυντήριες γραμμές και τον κανονισμό για τα ΔΔ και δεν προσθέτουν, δεν τροποποιούν ούτε αφαιρούν μη ουσιώδη στοιχεία της βασικής πράξης. Η Επιτροπή υποστηρίζει τις τροπολογίες.

- Το άρθρο 9 τροποποιήθηκε ώστε να εξασφαλίσει διαβούλευση της κανονιστικής επιτροπής για την απόφαση της Επιτροπής σχετικά με το ύψος της οικονομικής ενίσχυσης που πρόκειται να χορηγηθεί στα έργα ή σε μέρος έργων που έχουν επιλεγεί. Η Επιτροπή μπορεί να δεχθεί την διαβούλευση.

- Το άρθρο 15, σχετικά με την επιτροπή που πρέπει να γνωμοδοτεί για ορισμένες αποφάσεις της Επιτροπής – π.χ. όσον αφορά το πρόγραμμα εργασίας – τροποποιήθηκε προκειμένου να συσταθεί κανονιστική επιτροπή αντί για επιτροπή διαβουλεύσεων. Η Επιτροπή μπορεί να δεχθεί κανονιστική επιτροπή, όπως συνέβη στην περίπτωση του κανονισμού 2236/95.

4. ΣΥΜΠΕΡΑΣΜΑ

Η Επιτροπή θεωρεί ότι η κοινή θέση του Συμβουλίου δεν αλλοιώνει ούτε τον κύριο στόχο ούτε το πνεύμα της πρότασής της και για το λόγο αυτό είναι σε θέση να την υποστηρίξει. Εκφράζει την ικανοποίησή της για το γεγονός ότι η κοινή θέση αντικατοπτρίζει την κατάσταση των διοργανικών διαπραγματεύσεων, προετοιμάζοντας την οδό για την έγκριση της πρότασης αυτής σε δεύτερη ανάγνωση.

Παράρτημα: δήλωση μη σώρευσης

Δ ήλωση της Επιτροπής για μη σώρευση:

“Το θέμα της σώρευσης κοινοτικής χρηματοδότησης από διάφορες πηγές για το ίδιο έργο αποτελεί μόνιμο θέμα ανησυχίας για την Επιτροπή. Το Ελεγκτικό Συνέδριο έχει τονίσει το θέμα αυτό στις εκθέσεις του σχετικά με την υλοποίηση των διευρωπαϊκών δικτύων από την Επιτροπή.

Στο πλαίσιο των επιχειρησιακών προγραμμάτων, για τα οποία χορηγείται χρηματοδοτική συνδρομή από τα Διαρθρωτικά Ταμεία ή/και το Ταμείο Συνοχής, δεν είναι δυνατή η υποκατάσταση της απαιτούμενης εθνικής συγχρηματοδότησης από κονδύλια άλλα από εκείνα των ταμείων αυτών.

Οι δαπάνες σε έργο που αποτελεί μέρος επιχειρησιακού προγράμματος για το οποίο χορηγείται χρηματοδοτική συνδρομή από τα Διαρθρωτικά Ταμεία ή/και το Ταμείο Συνοχής δεν είναι δυνατόν να δικαιούνται άλλη κοινοτική χρηματοδότηση. Συνεπώς, όταν για κάποιες δαπάνες, π.χ. υλικό ERTMS η ηλεκτροκίνηση σιδηροδρομικής γραμμής δεν παρέχεται οικονομική ενίσχυση από τα Διαρθρωτικά Ταμεία ή/και το Ταμείο Συνοχής, είναι δυνατή η χρηματοδότηση με κονδύλια των ΔΔ-Μ. Η κατασκευή της ίδιας της σιδηροδρομικής γραμμής θα ήταν δυνατό να χρηματοδοτηθεί από το ΕΤΠΑ ή το Ταμείο Συνοχής.

Επίσης θα ήταν δυνατή η διαίρεση των έργων σε γεωγραφικά τμήματα που θα μπορούσαν να συγχρηματοδοτηθούν είτε από το ΕΤΠΑ/Ταμείο Συνοχής ή στο πλαίσιο των ΔΔ.

Συνεπώς, κατά την χορήγηση επιδοτήσεων ΔΔ, η Επιτροπή θα ελέγχει εάν τα έργα έχουν λάβει χρηματοδότηση από τα Διαρθρωτικά Ταμεία ή το Ταμείο Συνοχής.

Κατόπιν συνεννόησης με το Ελεγκτικό Συνέδριο, η Επιτροπή θα εκδώσει επίσης κατευθυντήριες γραμμές προς τα κράτη μέλη σχετικά με τον τρόπο με τον οποίο είναι δυνατό να συνδυάζονται τα διάφορα χρηματοδοτικά μέσα.”